લગ્નની ઉંમર થઈ એટલે માતા-પિતાએ મુરતિયો શોધીને લગ્ન કરાવી દીધાં. શીખાના મતે એનો જીવનસાથી સમજુ છે. પરંપરા અને નિયમોની વાત આવે ત્યારે એનો પતિ પણ સમાજ અને પરિવારની બેડીઓમાંથી મુક્ત થઈને વિચારી શકતો નથી. લગ્ન બાદ શીખા બે દીકરીઓની માતા બની. બંને દીકરીઓને કોઈ છૂટછાટ ન મળે ત્યારે તેનું મન પરિવાર સામે બળવો કરવા તરફ વળી જાય છે. સહન થાય ત્યાં સુધી એ સહન કરે છે પણ ખોટી વાત સામે એ ઝૂકી નથી શકતી.